CELEX: 62009CN0377
Language: da
Date: 2009-09-23 00:00:00
Title: Sag C-377/09: Anmodning om præjudiciel afgørelse indgivet af Tribunal de commerce de Bruxelles (Belgien) den 23. september 2009 — Françoise Hanssens-Ensch (kurator for Agenor SA) mod De Europæiske Fællesskaber

19.12.2009   
            
            
               DA
            
            
               Den Europæiske Unions Tidende
            
            
               C 312/15
            
         Anmodning om præjudiciel afgørelse indgivet af Tribunal de commerce de Bruxelles (Belgien) den 23. september 2009 — Françoise Hanssens-Ensch (kurator for Agenor SA) mod De Europæiske Fællesskaber
   (Sag C-377/09)
   2009/C 312/23
   Processprog: fransk
   
      Den forelæggende ret
   
   Tribunal de commerce de Bruxelles
   
      Parter i hovedsagen
   
   
      Sagsøger: Françoise Hanssens-Ensch (kurator for Agenor SA)
   
      Sagsøgt: De Europæiske Fællesskaber
   
      Præjudicielt spørgsmål
   
   Skal EF-traktatens artikel 288, stk. 2, fortolkes således, at et erstatningssøgsmål i henhold til artikel 530 i den belgiske Code des Sociétés, anlagt af en kurator for et konkursbo, med påstand om, at Det Europæiske Fællesskab tilpligtes at dække konkursboets gæld — med den begrundelse, at Fællesskabet faktisk har haft beføjelse til at lede et erhvervsdrivende selskab og ved ledelsen af dette selskab har begået en alvorlig forseelse, der bidrog til dets konkurs — udgør et søgsmål med påstand om ansvar uden for kontraktforhold i nævnte bestemmelses forstand?